**РЕПУБЛИКА СРБИЈА**

**ОПШТИНА РАЧА**

**ОПШТИНСКО ВЕЋЕ**

**Број:46-100/2023-II-01**

**Датум:26.06.2023. године.**

На основу члана 46. ставa 1. тачкe 1) Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон, 47/2018 и 111/2021-др. закон), члана 71. ставa 1. тачкe 1) Статута општине Рача ("Сл. гласник општине Рача", број 3/2019 ) и члана 2. ставa 1. тачкe 1) Пословника о раду Општинског већа ("Сл. гласник општине Рача", број 22/20 и 8/22), а у вези са чланом 26. ставом 1. тачком 3) Закона о јавној својини ( "Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 i 153/2020) и чланом 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021) и Закључка Владе Републике Србије 05 Број 464-4402/2023 од 25.05.2023. године, Општинско веће општине Рача, на седници одржаној дана 26.06.2023. године, утврдило је предлог:

**РЕШЕЊА**

**О ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**I ОДОБРАВА СЕ**  прибављање непокретности у јавну својину општине Рача и то:

* Кп.бр. **125/20 КО Рача** – градско грађевинско земљиште, у површини од 1256 м2, уписана у лист непокретности 1274 КО Рача, у јавној својини Републике Србије, непосредном погодбом, без накнаде.
* Кп.бр. **301/56 КО Рача** – градско грађевинско земљиште, у површини од 100м2, уписана у лист непокретности број 1274 КО Рача, у јавној својини Републике Србије, непосредном погодбом, без накнаде.

**II** Непокретности из става 1. овог Решења прибављају из јавне својине Републике Србије ради привођења земљишта намени, изградњом новоформиране улице.

**III** На основу овог Решења, закључиће се уговор преносу права својине на земљишту из става 1. овог решења, без накнаде између Републике Србије, односно Републичке дирекције за имовину и општине Рача.

**IV** Овлашћује се Председник општине Рача да закључи уговор о преносу права својине у име општине Рача.

***О б р а з л о ж е њ е***

Скупштина општине Рача је дана 05.04.2022. године, донела Одлуку о покретању поступка преноса права јавне својине на другог носиоца права јавне својине без накнаде број 020-13/2022-I-01, којом се предлагало Влади Републике Србије да спроведе поступак преноса права јавне својине на предметним парцелама, како се исте налазе у јавној својини Републике Србије.

Катастарске парцеле број 125/20 и 301/56 обе КО Рача налазе се у границама обухвата грађевинског подручја насеља према важећем Плану генералне регулације градског насеља Рача („Службени гласник општине Рача“, број 11/2012 и 14/2015), а Урбанистичким пројектом за потребе разраде блока оивиченог улицом Светог Саве, новопројектованом саобраћајницом у продужетку улице академика Антонија Исаковића, улицом Вука Караџића дефинисане су као грађевинско земиште за јавне намене за изградњу саобраћајне инфраструктуре – улице.

Влада Републике Србије је по основу достављење документације Општине Рача потребне за одлучивање, донела Закључак 05 број Број 464-4402/2023 од 25.05.2023. године, којим је одлучила да се непосредном погодбом, без наканде отуђи право јавне својине Републике Србије у јавну својину општине Рача, на предметним непокретностима и закључи уговор о преносу права јавне својине са једног носиоца на другог носиоца права јавне својине, по основу кога ће се уписати право јавне својине општине Рача, а све ради привођења предметног земљишта намени – изградња улице.

На основу свега наведеног донето је решење као у диспозитиву.

**ОПШТИНСКО ВЕЋЕ ОПШТИНЕ РАЧА**

**ЗАМЕНИК**  **ПРЕДСЕДНИКА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Душан Ђоковић

**Доставити:**

* Скупштини општине Рача;
* Архиви.