**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број:46-104/2023-II-01**

**Датум:26.06.2023. године.**

На основу члана 68. Закона о планирању и изградњи („Службени гласник РС“, бр. 72/09, 81/09- исправка, 64/10 – одлука УС, 24/11, 121/125, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. Закон, 9/20 и 52/21 ), члана 29. става 4. Закона о јавној својини („Службени гласник РС“, број 72/2011, 88/2013, 105/2014, 104/2016 - др. Закон, 108/2016, 113/117, 95/2018 и 152/2020), чланова 71., 72. и 73. Одлуке о грађевинском земљишту ( „Службени гласник општине Рача, број 3/2021) и Изјашњења Општинског правобранилаштва број 46-103/2023-V-01, Општинско веће општине Рача, на седници одржаној дана 26.06.2023. године, утврдило је предлог:

**ОДЛУКЕ**

**О ДАВАЊУ САГЛАСНОСТИ ЗА ИСПРАВКУ ГРАНИЦА СУСЕДНИХ ПАРЦЕЛА И ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА НЕПОСРЕДНОМ ПОГОДБОМ**

**Члан 1.**

**ДАЈЕ СЕ САГЛАСНОСТ** за исправљање граница суседних катастарских парцела и то :

* Кп.бр. **522 КО Сепци** – земљиште у грађевинском подручју, њива 4. класе, у површини од 935м2, уписане у лист непокретности број 1110 КО Сепци, у приватној својини Слободана Сенића из Вишевца, Рача и кп.бр. **3512/2 КО Сепци** – остало земљиште, у површини од 875м2, уписана у лист непокретности 1032 КО Сепци, у јавној својини општине Рача и **истовремено отуђење** исте из јавне својине непосредом погодбом имаоцу права својине на суседној парцели.

**Члан 2.**

Вредност предметне непокретности биће одређена на основу просечне тржишне вредности непокретности, утврђене од стране надлежног органа – локалне пореске администрације општинске управе општине Рача.

**Члан 3.**

Поступак непосредне погодбе спровешће Комисија за спровођење поступка прибављања у јавну својину, отуђења непокретности из јавне својине и давања у закуп ствари и јавној својини општине Рача и прибављања и отуђења грађевинског земљишта.

Комисија ће након утврђивања тржишне вредности непокретности, одредити време и место постизања споразума међу странама учесницама у поступку непосредне погодбе и прецизирати све елементе за отуђење предметне непокретности у складу са позитивним прописима који регулишу област располагања јавном својином.

**Члан 4.**

Уговор о отуђењу грађевинског земљишта између уговорних страна закључиће се након коначности Решења Скупштине општине Рача, којим ће се прецизирати сви услови, начин и рок плаћања купопродајне цене за отуђене непокретности.

**Члан 5.**

Ова Одлука ступа на снагу наредног дана од дана објављивања у „Службеном гласнику општине Рача“.

***О б р а з л о ж е њ е***

Иницијативу за покретање поступка исправљања граница суседних парцела покренуо је ималац правног интереса – власник на кп.бр. 522 КО Сепци који је у складу са чланом 73. Одлуке о грађевинском земљишту поднео захтев за исправку граница и уз то доставио Пројекат препарцелације, те произилази да катастарска парцела 522 КО Сепци нема приступа јавној саобраћајној површини. Припајањем поменуте парцеле катастарској парцели број 3512/2 КО Сепци – која не испуњава услове за грађевинску парцелу, катастарска парцела 522 КО Сепци би добила приступ постојећој саобраћајици након решавања имовинско – правних односа.

Како Општинско правобранилаштво сматра основаним предметно спајање катастарских парцела у складу са чланом 73. став 3. Одлуке о грађевинском земљишту доноси се одлука као у диспозитиву.

**ПОУКА О ПРАВНОМ ЛЕКУ**: Против ове одлуке може се покренути спор у року од 30 дана пред Управним судом.

**ОПШТИНСКО ВЕЋЕ ОПШТИНЕ РАЧА**

**ЗАМЕНИК ПРЕДСЕДНИКА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Душан Ђоковић

**Доставити:**

* Скупштина општине Рача;
* а/а.